Shtëpia e Frank Sinatrës tërheq vizitorë
Një vizitë në shtëpinë e artistit me rastin e 100-vjetorit të lindjes
Ashtu sikurse shumë gjëra në jetën e tij, Frank Sinatra e bëri shtëpinë sipas mënyrës së tij. Vila "Twin Palms Estate", e vendosur në mesin e shkretëtirës Palm Springs, është shtëpia e vetme të cilën ai e ngriti nga e para. Sot, historianët e arktekturës thonë se shtëpia është personifikim i modernizimit bashkëkohor në mesin e shkretëtirës. Në vitin 2011, shtëpia e Sinatrës u cilësua "Qendër Historike e Klasit të Parë" nga qyteti Palms Springs. Ajo është gjithashtu një destinacion mjaft popullor për turistët, në një zonë që dikur njihej si vend zbavitjeje për njerëzit e pasur dhe të famshëm. Sipas William Sayegh, që punon për grupin "Beau Monde Villas", Sinatrën e tërhoqi shumë kjo zonë dhe menjëherë ai ndjeu se do të ishte vendi i përshtatashëm për të, për të jetuar. Artisti e porositi vendin ku ai donte të banonte kur ishte në kulmin e famës së hershme, pasi kishte bërë milionin e parë të pasurisë së tij. Fillimisht ai pagoi 150 mijë dollarë për shtëpinë me ajër të kondicionuar në mesin e shkretëtirës. }Në atë shtëpi ai jetoi mes viteve 1948 dhe 1957. Sinatra e quajti vilën e tij "Twin Palms", nisur nga dy palmat në oborrin e shtëpisë, të cilat vazhdojnë të jenë atje edhe sot: thotë Sayegh. Sinatra shkoi fillimisht në qytetin e shkretëtirës në vitin 1947, duke çuar atje joshjen dhe magjinë e Hollivudit. Shumë shpejt, Palm Springs u bë vendi ku shkonte ajka e Hollivudit. Fqinjë me të u bënë aktorë të tjerë të njohur, si komediani dhe aktori Jack Benny, aktori Cary Grant dhe këngëtari Al Jolsen. Prona me një sipërfaqe të madhe ka dy adresa: njërën për pishinën me koliben pranë saj, dhe tjetra për shtëpinë. E gjithë prona ka një sipërfaqe prej 4 mijë e 180 metrash katrore, ajo ka katër dhoma gjumi, shtatë banja dhe një pishin me formën e një pianoje. Tani prona operohet nga firma "Beau Monde Villas", si një nga pronat më luksoze që jepet me qira dhe destinacioni më popullor në Palm Springs. Historiani i arkitekturës, Robert Imber, thotë se shtëpia u dizenjua sipas arkitekturës gjeorgjiane, shija e Sinatrës: Pronarët e tanishëm të shëpisë janë përpjekur ta ruajnë sa më shumë pa e ndryshuar shtëpinë, madje ata kanë shtuar edhe disa relike të Sinatrës. Sinatra e projektoi vetë dhomën e tij të gjumit dhe ajo ka mbetur siç ishte. Tipare unike të shtëpisë janë pishina në formën e pianos, pajisja origjinale e regjistrimit Valentino, pianoja dhe mobilje të periudhës së atyre viteve. Po ashtu në shtëpi është një pikturë abstrakte që Sinatra e krijoi në vitin 1975, si dhe banjot origjinale të Frankut dhe Avës. Një krisje në vaskë thuhet se është bërë kur Sinatra pati hedhur një shishe shampanje ndaj Avës, në një prej sherreve të tyre. Sinatra dhe Gardner u martuan në vitin 1951 dhe u divorcuan në vitin 1957. Sayegh thotë se ata e që e marrin me qira shëpinë për 2 mijë e 600 dollarë natën i duket se udhëtojnë në kohë: ,- thotë Sayegh. Për ta marrë me qira vilën e Sinatrës, vizitorët duhet të paguajnë për minimumi tre netë, plus një pagesë parprake prej 350 dollarësh, por historiani Imber thotë se ja vjen: Sinatra lindi më 12 dhjetor të viti 1915, dhe ai jetoi deri në moshën 82-vjeçare. Vdiq nga një infarkt në 14 maj të vitit 1998.